Bergsøysundet bru
Store norske leksikon,Teknologi og industri,Transport,Samferdsel,Broer,Broer i Norge
Bergsøysundet bru er en flytebro på E39 i kommunene Tingvoll og Gjemnes i Møre og Romsdal. Broen krysser Bergsøysundet mellom Aspøya i Tingvoll kommune og Bergsøya i Gjemnes kommune, og inngår i veiforbindelsen Krifast. Bergsøysundbrua var Norges første moderne flytebro, og er sammen med Nordhordlandsbrua, verdens eneste i sitt slag.
Historikk Bergsøysundbrua ble offisielt åpnet i 1992. Broen er tatt med i Nasjonal verneplan for veger, bruer og vegrelaterte kulturminner. Tekniske data Bergsøysundbrua er en stål-fagverksbro som hviler på syv ovale lettbetongpontonger. Broen er malt feltvis i nyanser av blått, mørkest ved land. Den har seks meter fri seilingshøyde i 20 meter bredde, og båter opptil tre meter høyde kan passere mellom pontongene. Broen, som ligger i en bue med radius 1300 meter, er forankret bare ved landfestene. Kjørebanen som ligger 10,6 meter over havflaten, har også gang- og sykkelbane. Type: Fagverksbro/flytebro (se bro) Materiale: Stål Total lengde: 931 meter Lengste spenn (hovedspenn): 106 meter Kart  Les mer i Store norske leksikon bro Eksterne lenker Nasjonal verneplan for veger, bruer og vegrelaterte kulturminner